EXPTE.10147/428. CONVOCATORIA DE AXUDAS AOS PROPIETARIOS QUE CAREZAN DE RECURSOS SUFICIENTES PARA A REALIZACIÓN DA INSPECCIÓN TÉCNICA DE EDIFICACIÓNS–ANO 2015
ADMINISTRACIÓN LOCAL — Municipal — Vigo (Subvencións, 30/09/2015)

Na data 22 de xullo de 2015 a vicepresidenta da Xerencia Municipal de Urbanismo (XMU) ditou a seguinte resolución, que literalmente di así: Aprobar aconvocatoria de axudas aos/ás propietarios/as que carezan de recursos suficientes paraa realización da Inspección Técnica de Edificacións (ITE) correspondente ao ano 2015, co texto contido no Anexo da presente resolución. Ordenar a publicación da convocatoria contida no Anexoda presente resolución no Boletín Oficial da Provincia (BOP) e no xornal de maior difusión da provincia. Contra a presente resolución poderá interpoñerse, potestativamente, recurso de reposición ante esta Administración municipal no prazo dun mes, contado a partir do día seguinte á súa publicación no BOP, ou recurso contencioso-administrativo ante o Xulgado do Contencioso-Administrativo no prazo de dous meses a contar desde o día seguinte á súa publicación no BOP. A convocatoria de referencia ten o seguinte teor literal: O obxecto da presente convocatoria de subvencións en réxime de concorrencia competitiva é achegar axudas a aqueles/as propietarios/as que, estando obrigados/as á presentación do informe da ITE no ano 2015, das edificacións construídas no termo municipal de Vigo no ano 1984, acrediten a carencia de recursos económicos para afrontar os gastos derivados da elaboración dese informe, esixible imperativamente conforme á Ordenanza municipal reguladora da ITE do Concello de Vigo (BOP núm.221, do 17 de novembro de 2010). As condicións para a concesión das axudas seránas indicadas na presente convocatoria e nas Bases Reguladoras da mesma. A finalidade da concesión das axudas é a de facilitar o cumprimento da obriga de conservación imposta aos/ás propietarios/as de toda clase de construcións e edificacións nos artigos 9da Lei 9/2002, do 30 de decembro, de ordenación urbanística e protección do medio rural de Galicia, e 9 do Real Decreto Lexislativo 2/2008, do 20 de xuño, polo que se aproba o texto refundido da Lei do solo. As Bases Reguladoras que rexen a presente convocatoria aprobáronse mediante a Ordenanza reguladora das bases polas que se regula o outorgamento de axudas aos propietarios que carezan de recursos suficientes para a realización da ITE (BOP núm.104, do 30 de maio de 2008). O importe total das axudas a conceder non excederá do límite de 25.000 euros e financiarase con cargo á partida 1510.4890000Axudas a particulares da ITEdos orzamentos da Xerencia Municipal de Urbanismo (XMU) para o ano 2015, prorrogados dosaprobados definitivamente polo Pleno do Concello de Vigo na data 13 de xuño de 2014. De acordo coa Base Primeira-2 das Bases Reguladoras só poderán ser beneficiarios/as desta subvención as persoas físicas que sexan propietarias dun único inmoble de uso principal residencial, que acrediten a súa condición e xustifiquen carecer de recursos económicos suficientes para a asunción do custo derivado da emisión do informe da ITE. Entenderase que o/a solicitante carece de recursos cando se deanas seguintes circunstancias: —Ingresos: A renda ponderada da unidade de convivencia non sexa superior a 1,3 veces o Indicador Público de Renda de Efectos Múltiples (IPREM). De acordo coa Disposición Adicional Octoxésima cuarta da Lei 36/2014, do 26 de decembro, de Orzamentos Xerais do Estado para o ano 2015 (BOE núm.315, do 30 de decembro de 2014), a dita renda non poderá ser superior a 9.691,68 euros (7.455,14 euros x 1,3) para o ano 2015, sen incluír pensións de incapacidade ou outras subvencións por invalidez ou minusvalía. —Patrimonio: Non poderá ser titular doutros bens inmobles e o inmoble obxecto da axuda será a súa vivenda habitual. Non poderán ser beneficiarios/as desta subvención as persoas xurídicas, comunidades de bens, nin comunidades de propietarios en réxime de propiedade horizontal. Non obstante, poderán solicitar as subvencións convocadas e ser beneficiarios das mesmas a título particular as persoas físicas que integren as ditas comunidades de propietarios en réxime de propiedade horizontal. De acordo co obxecto desta convocatoria, as persoas indicadas anteriormente unicamente poderán resultar beneficiarias das axudas cando, segundo o disposto no artigo 6.2 da Ordenanza da ITE, estean obrigadas á presentación do informe da ITE no ano 2015. En orde a acreditar a condición de beneficiario/a, as persoas interesadas presentarán as súas solicitudes no Rexistro Xeral da Xerencia Municipal de Urbanismo ou do Concello de Vigo, ou por calqueraoutro medio previsto no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXAP-PAC). Estas solicitudes formalizaranse no modelo previsto no Anexo I das Bases Reguladoras, o cal pode descargarse desde a páxina web do Concello de Vigo (www.vigo.org/ite). Xunto a este modelo debidamente cumprimentado achegarase a documentación sinalada na Base Segunda-1 das Bases Reguladoras, que tamén pode consultarse no mesmo enlace da páxina web. Os criterios de valoración das solicitudes serán os indicados na Base Cuarta das ditas Bases. De acordo co disposto na Base Segunda-1 das Bases Reguladoras, o prazo de presentación de solicitudes será detres meses desde a publicación da convocatoria no Boletín Oficial da Provincia. De acordo coa Base Terceira, non se estimarán as solicitudes de subvención para a realización de informes da ITE fóra de prazo, entendéndose como tales as solicitudes vinculadas a informes presentados fóra do prazo ordinario indicado no artigo 6.2 da Ordenanza da ITE. Non se estimarán en ningún caso as solicitudes relativas a informes da ITE presentados dentro do prazo específico de tres meses outorgado trala notificación ao/á interesado/a do requirimento expreso sinalado no artigo 6.2 da Ordenanza da ITE. A instrución do procedemento levarase a cabo de acordo co disposto na Base Segunda-2 das Bases Reguladoras, e polos órganos sinalados na mesma. A resolución do procedemento corresponderá á Xunta de Goberno Local ou ao órgano en quen delegue, previo informe de fiscalización e toma de coñecemento polo Consello da XMU, de acordo co disposto na Base Segunda-3 dasditas Bases. A xustificación da subvención realizarase de acordo coa Base Sétima das Bases Reguladoras. O prazo para presentar a conta xustificativa será, como máximo, de tres meses contados desde a finalización do prazo parapresentar o informe da ITE. De acordo coa Base Segunda-3 das Bases Reguladoras o prazo de resolución do expediente será de tres meses contados desde o remate do prazo de presentación de solicitudes. Transcorridosos mesmos sen resolución expresa, entenderase desestimada a solicitude. O prazo de notificación da dita resolución será o xeral previsto no artigo 58.2 da LRXAP-PAC. A publicidade dos acordos de concesión de axudas aos/ás beneficiarios/as realizarase de conformidade coa Base Oitava-3 das ditas Bases, mediante a publicación no taboleiro de anuncios da XMU nos termos do artigo 18 da Lei 38/2003, do 17 de novembro, xeral de subvencións, e no artigo 15 da Lei 9/2007, do 13 de xuño, de subvencións de Galicia. Tamén serán publicadas na páxina web municipal (www.vigo.org). Contra a presente convocatoria e as resolucións que se diten en execución da mesma poderán interpoñerse, potestativamente, recurso de reposición ante o mesmo órgano municipal autor do acto administrativo no prazo dun mes, contado a partir do día seguinte ao da notificación ou, no seu caso, publicación do acto que se recorra; ou recurso contencioso-administrativo ante o Xulgado do Contencioso-Administrativo no prazo de dous meses, contado a partir do día seguinte ao da notificación ou, no seu caso, publicación do acto que se recorra. Vigo, 22 de xullo de 2015.—A Vicepresidenta da XMU, Mª José Caride Estévez.